钦定古今图书集成/明伦汇编/闺媛典/第059卷 > 李增妻王氏
## 钦定古今图书集成/明伦汇编/闺媛典/第059卷 > 李增妻王氏

按《长垣县志》：王氏，板丘里人李增妻。初，增未娶而病，
四年不愈。及娶，尢剧，王垢面恶衣，竭奁具为饔飧药
饵费，忧勤不懈。增不食，王亦不食，历五年无倦。笥罄，
独留红纻衣一袭于母，人不知其故。至是归衣之以
还。增亡，号泣绝食。人劝之，答曰：“少安，当自食。”越三日，
衣前纻，衣尚以素，自缢柩前死，年十九。时嘉靖辛酉
“岁也。”